A Bizottság 1183/2003/EK rendelete
(2003. július 2.)
a piaci mechanizmusokra tekintettel a borpiac közös szervezéséről szóló 1493/1999/EK rendelet végrehajtása részletes szabályainak megállapításáról szóló 1623/2000/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 806/2003/EK rendelettel [1] módosított, a borpiac közös szervezéséről szóló, 1999. május 17-i 1493/1999/EK tanácsi rendeletre [2] és különösen annak 33. cikkére,
mivel:
(1) Az élelmezési célú alkohol előállítása céljából a Közösségen belül minden évben megnyitott borlepárlás keretében a termelőknek meghatározott időpontig le kell szállítaniuk a lepárlásra szánt bort, illetve a lepárlóüzemeknek el kell végezniük a bor lepárlását.
(2) Néhány tagállamban megteltek az intervenciós raktárak, következésképpen a hatóságok nem tudnak több alkoholszállítmányt fogadni a lepárlóüzemektől, amelynek eredményeképpen egyes lepárlóüzemek raktárai is megteltek. Raktárkapacitás hiányában nem tudnak újabb borszállítmányokat fogadni élelmezési célú alkohol előállítása céljából a legutóbb a 625/2003/EK [3] rendelet- tel módosított 1623/2000/EK bizottsági rendeletben [4] megállapított időpontot megelőzően.
(3) A helyzet orvoslása céljából másfél hónappal meg kell hosszabbítani a bor lepárlóüzembe szállításának, illetve a bor lepárlásának határidejét.
(4) Az 1623/2000/EK rendeletet ennek megfelelően módosítani kell.
(5) Az e rendeletben foglalt intézkedések összhangban vannak a Borpiaci Irányítóbizottság véleményével,
ELFOGADTA EZT A RENDELETET:
1. cikk
Az 1623/2000/EK rendelet 63a. cikke a következőképpen módosul:
a) a (8) bekezdés a következő második albekezdéssel egészül ki:
"A 2002/03-as borászati év tekintetében az első albekezdésben megállapított időpont a következő borászati év augusztus 31-e.";
b) a (10) bekezdés a következő második albekezdéssel egészül ki:
"A 2002/03-as borászati év tekintetében az első albekezdésben megállapított időpont a következő borászati év november 15-e."
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2003. július 2-án.